**Výbor Národnej rady Slovenskej republiky**

 **pre sociálne veci**

Číslo: PREDS-639/2011  **22**. schôdza výboru

**104**

**Uznesenie**

**Výboru Národnej rady Slovenskej republiky**

**pre sociálne veci**

**z 23. novembra 2011**

Výbor Národnej rady Slovenskej republiky pre sociálne veci prerokoval Zákon z 20. októbra 2011, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 565) a

1. **súhlasí**

 s navrhovanou zmenou prezidenta Slovenskej republiky uvedenou v rozhodnutí prezidenta Slovenskej republiky z 8. novembra 2011 číslo 2579-2011-BA pod bodom III;

1. **odporúča**

###  Národnej rade Slovenskej republiky

 Zákon z 20. októbra 2011, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 565) pri opätovnom prerokúvaní schváliť s uvedenou zmenou:

„V čl. I dvadsiatom siedmom bode v § 19 ods. 1 písm. a) sa slová „1 000 eur“ nahrádzajú slovami „33 000 eur“.“.

1. **ukladá**

 **predsedovi výboru,**

 aby výsledky rokovania výboru spolu s výsledkami rokovania Ústavnoprávnemu výboru Národne rady Slovenskej republiky, ktorý tento vrátený zákona prerokoval, spracoval do písomnej spoločnej správy výborov Národnej rady Slovenskej republiky a predložil ju na schválenie gestorskému výboru.

**Július Brocka**

**predseda výboru**

**overovatelia výboru:**

**Zoltán Horváth**

**Ľubica Rošková**